ddrg/super_eurlex huggingface dataset:
Sklep Evropskega parlamenta in Sveta

z dne 30. marca 2004

o uporabi Solidarnostnega sklada EU v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka

(2004/323/ES)

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka [1] in zlasti točke 3 tega sporazuma,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije [2],

ob upoštevanju predloga Komisije,

ob upoštevanju naslednjega:

(1) Evropska unija je ustanovila Solidarnostni sklad Evropske unije ("sklad"), da bi pokazala solidarnost s prebivalstvom regij, ki jih je prizadela nesreča.

(2) Malta je vložila zahtevek za aktiviranje sklada 10. novembra 2003 zaradi nesreče, ki je bila posledica neurja in poplav. Španija je 1. oktobra 2003 vložila zahtevek v zvezi z nesrečo, ki je nastala zaradi požara. Tudi Francija je 26. januarja 2004 vložila zahtevek zaradi nesreče, nastale zaradi poplav.

(3) Medinstitucionalni sporazum z dne 7. novembra 2002 omogoča uporabo sredstev sklada z letno zgornjo mejo 1 milijarde EUR.

(4) Primeri neurij in poplav na Malti septembra 2003, gozdni požari v Španiji poleti 2003 in poplave v južni Franciji decembra 2003 izpolnjujejo pogoje za uporabo Solidarnostnega sklada Evropske unije –

SPREJELA NASLEDNJI SKLEP:

Člen 1

Za splošni proračun Evropske unije se za proračunsko leto 2004 uporabi Solidarnostni sklad Evropske unije za zagotovitev zneska 21916995 EUR v obliki odobritev za prevzem obveznosti.

Člen 2

Ta sklep se objavi v Uradnem listu Evropske unije.

V Strasbourgu, 30. marca 2004

Za Evropski parlament

Predsednik

P. Cox

Za Svet

Predsednik

D. Roche

[1] UL C 283, 20.11.2002, str. 1.

[2] UL L 311, 14.11.2002, str. 3.

--------------------------------------------------
Odločba Komisije

z dne 20. aprila 2004

o pogojih za dajanje na trg semenskih mešanic, namenjenih za uporabo kot krmne rastline

(notificirano pod dokumentarno številko K(2004) 1429)

(Besedilo velja za EGP)

(2004/371/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 66/401/EGS z dne 14. junija 1996 o trženju semen krmnih rastlin [1], in zlasti tretjega pododstavka člena 13(1) Direktive,

ob upoštevanju naslednjega:

(1) Na podlagi Direktive 66/401/EGS se seme v mešanicah, ki so namenjene za uporabo kot krmne rastline, lahko da v promet, če so poleg določb o zapečatenju in označevanju pakiranj, različne sestavine pred mešanjem skladne s pravili o trženju Skupnosti, ki se zanje uporabljajo.

(2) Da se zagotovi prosti pretok semenskih mešanic, namenjenih za uporabo kot krmne rastline, je treba določiti pogoje v zvezi s proizvodnjo, pregledom proizvodnje in označevanja takih mešanic.

(3) Ukrepi, predvideni v tej odločbi, so v skladu z mnenjem Stalnega odbora za seme in razmnoževalni material za kmetijstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

Ta odločba predpisuje pogoje za proizvodnjo, pregled proizvodnje in označevanje semenskih mešanic, namenjenih za uporabo kot krmne rastline, poleg pogojev, določenih v Direktivi 66/401/EGS.

Člen 2

Države članice zahtevajo, da podjetja, ki proizvajajo semenske mešanice:

(a) imajo vgrajeno opremo za mešanje, ki zagotavlja, da je končna mešanica izenačena;

(b) imajo ustrezne postopke za vse operacije mešanja;

(c) imajo odgovorno osebo, ki je neposredno odgovorna za operacijo mešanja;

(d) vodijo register semenskih mešanic, namenjenih za uporabo kot krmne rastline.

Člen 3

Podjetja, ki nameravajo proizvajati semenske mešanice, organu iz točke (A)(I)(c)(2) Priloge IV k Direktivi 66/401/EGS prijavijo:

(a) odstotno sestavo, preračunano na maso, različnih sestavin, prikazano po vrstah in, kjer je to primerno, po sortah;

(b) ime mešanice kadar se z njim označi pakiranje.

Člen 4

1. Preglede proizvodnje mešanic semen opravlja organ iz člena 3.

2. Preglede se opravi z:

(a) kontrolami istovetnosti in skupne mase vsake sestavine, vsaj z naključnimi pregledi uradnih etiket, ki identificirajo pakiranja semen; in

(b) naključni pregledi operacije mešanja, vključno s končnimi mešanicami.

Člen 5

Podrobne informacije v zvezi z uporabo za krmne namene so navedene na uradni etiketi in/ali na etiketi dobavitelja.

Člen 6

Ta odločba je naslovljena na države članice.

V Bruslju, 20. aprila 2004

Za Komisijo

David Byrne

Član Komisije

[1] UL 125, 11.7.1966, str. 2298/66. Direktiva, kakor je bila nazadnje spremenjena z Direktivo 2003/61/ES (UL L 165, 3.7.2003, str. 23).

--------------------------------------------------
(3)

V skladu s členom 13(2) priloge X kadrovskega predpisa je treba s 1. avgustom, 1. septembrom, 1. oktobrom, 1. novembrom in 1. decembrom 2003 prilagoditi nekatere korekcijske faktorje, čim v določenih tretjih državah sprememba življenjskih stroškov, upoštevajoč statistične podatke, ki so na voljo Komisiji, izmerjena glede na korekcijski faktor in ustrezni devizni tečaj, preseže za več kot 5 % od njihove zadnje določitve ali prilagoditve –
(2)

Ker se je v določenih tretjih državah, ob upoštevanju statističnih podatkov, ki so na voljo Komisiji, razlika med življenjskimi stroški, izmerjenimi na podlagi ponderiranja, in ustreznim menjalnim tečajem povečala za več kot 5 % od zadnje določitve ali prilagoditve ponderjev, je treba s 1. februarjem, 1. marcem, 1. aprilom, 1. majem in 1. junijem v skladu z drugim pododstavkom člena 13 Priloge X h Kadrovskim predpisom nekatere od teh ponderjev prilagoditi –
(3)

Organi Združenega Kraljestva in Francije so Komisiji naznanili, da naj bi po predhodni proučitvi dokumentacija za zadevne aktivne snovi izpolnjevala zahteve po podatkih in informacijah iz Priloge II k Direktivi 91/414/EGS. Predložena dokumentacija naj bi izpolnjevala tudi zahteve po podatkih in informacijah iz Priloge III k Direktivi 91/414/EGS v zvezi z enim fitofarmacevtskim sredstvom, ki vsebuje eno izmed zadevnih aktivnih snovi. V skladu s členom 6(2) Direktive 91/414/EGS so nato posamezni vlagatelji posredovali dokumentacijo Komisiji in drugim državam članicam ter Stalnemu odboru za prehranjevalno verigo in zdravje živali.
(2)

Varnostni svet Organizacije združenih narodov je 22. novembra 2004 soglasno sprejel Resolucijo 1575 (2004), s katero je države članice med drugim pooblastil, da s posredovanjem EU ali v sodelovanju z EU vzpostavijo večnacionalne stabilizacijske sile (EUFOR), za začetno načrtovano obdobje 12 mesecev; te sile bodo pravni naslednik SFOR in bodo pod enotnim poveljstvom ter nadzorom opravljale svoje naloge v zvezi z izvajanjem Priloge 1-A in Priloge 2 Mirovnega sporazuma ter v sodelovanju z prisotnim NATO HQ v skladu z dogovorom med NATO in EU, o katerem je bil Varnostni svet obveščen in v katerih je v skladu z Mirovnim sporazumom EUFOR priznana glavna vloga za stabilizacijo miru; prav tako je potrdil, da se Mirovni sporazum in določbe predhodnih ustreznih resolucij glede prisotnosti EUFOR in NATO uporabljajo na isti način ter v istem oziru, kot so se uporabljale za SFOR, ter se zaradi tega sklicevanja na mirovni sporazum, zlasti na Prilogo 1-A in njene dodatke, ter ustrezne resolucije, ki se nanašajo na IFOR in/ali SFOR, NATO ter NAC, smiselno uporabljajo tudi za prisotnost NATO, EUFOR, Evropsko unijo, Politični in varnostni odbor ter Svet Evropske unije.
(b)

tretjih držav, naštetih v oddelku 2 dela B in v delu C Priloge II k Uredbi (ES) št. 998/2003 in ki vstopajo na Irsko, Malto, Švedsko in v Združeno kraljestvo. Spričevalo se ne uporablja za živali, ki prihajajo ali so pripravljene v tretjih državah, ki niso naštete v Prilogi II k Uredbi (ES) št. 998/2003, ko vstopajo na Irsko, Malto, Švedsko ali v Združeno kraljestvo, zato se v tem primeru uporabi člen 8(1)(b)(ii) Uredbe.
(3)

Ker pogajanja z Ukrajino o sklenitvi dvostranskega Sporazuma o jeklu še niso končana in na podlagi tretjega pododstavka člena 6(8) Akta o pristopu 2003 je treba predvideti zvišanje obstoječih količinskih omejitev, da se zagotovi ohranitev tradicionalne trgovine po širitvi Evropske unije. To zvišanje temelji na povprečju uvoza zadevnih jeklenih izdelkov s strani novih držav članic v letih 2000, 2001 in 2002, prilagojenem po načelu časovne porazdelitve, saj začne širitev veljati 1. maja 2004, in nadalje prilagojenem za enak faktor znižanja 30 %, kot se že uporablja za sprejete količinske omejitve, ki so posledica ovir pri izvozu železovih ostankov, ki jih je uvedla Ukrajina. Te količinske omejitve se bodo po potrebi nadalje spremenile po sklenitvi Sporazuma.
(1)

Svet je 21. oktobra 2002 sprejel Sklep 2003/842/SZVP (2) o prispevku Evropske unije k boju proti destabilizirajočemu kopičenju in širjenju osebnega orožja in lahkega orožja v jugovzhodni Evropi, katerega cilj je bil izvajanje Skupnega ukrepa 2002/589/SZVP in ki je za ta namen zagotovil 200 000 EUR.
Odločba Komisije

z dne 26. aprila 2004

o spremembi Odločbe 1999/710/ES glede vključitve obratov Islandije v začasni seznam obratov tretjih držav, iz katerih države članice dovolijo uvoz mletega mesa in mesnih pripravkov

(notificirano pod dokumentarno številko K(2004) 1521)

(Besedilo velja za EGP)

(2004/381/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo, v vmesnem obdobju, začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke [1], in zlasti člena 2(4) Odločbe,

ob upoštevanju naslednjega:

(1) Začasni seznami obratov tretjih držav, iz katerih države članice dovoljujejo uvoz mletega mesa in mesnih pripravkov, so bili sestavljeni z Odločbo Komisije 1999/710/ES [2].

(2) Islandija je poslala seznam obratov za pridelavo mletega mesa in mesnih pripravkov, za katere pristojni organ potrjuje, da so v skladu z zahtevami Skupnosti.

(3) Te obrate bi bilo treba vključiti v sezname, sestavljene z Odločbo 1999/710/ES.

(4) Ker še niso bili opravljeni pregledi na kraju samem, uvoz iz takih obratov ni upravičen do zmanjšanega obsega fizičnih pregledov v skladu s členom 10 Direktive Sveta 97/78/ES [3].

(5) Odločbo 1999/710/ES je torej treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Priloga k Odločbi 1999/710/ES se spremeni v skladu s Prilogo k tej odločbi.

Člen 2

Ta odločba se uporablja od 7. maja 2004.

Člen 3

Ta odločba je naslovljena na države članice.

V Bruslju, 26. aprila 2004

Za Komisijo

David Byrne

Član Komisije

[1] UL L 243, 11.10.1995, str. 17. Odločba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 281, 4.11.1999, str. 82. Odločba, kakor je bila nazadnje spremenjena z Aktom o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija (UL L 236, 23.9.2003, str. 381).

[3] UL L 24, 30.1.1998, str. 9.

--------------------------------------------------

PRILOGA

Naslednje besedilo se vstavi v Prilogo k Odločbi 1999/710/ES po abecednem vrstnem redu oznak držav ISO:

"País: IslandiaLand: IslandLand: IslandΧώρα: IσλάνδιαCountry: IcelandPays: IslandePaese: IslandaLand: IjslandPaís: IslandiaMaa: IslantiLand: Island.

1 | 2 | 3 | 4 | 5 | 6 |

22 | Kaupfelag V-Hunvetninga | Hvammstangi | | MP | 7 |

50 | Kaupfelag Skagfirdinga | Saudarkrokur | | MP | 7" |

--------------------------------------------------
P6_TA(2004)0064

Volitve Komisije (Sklep)

Sklep Evropskega parlamenta o izvolitvi predlagane Komisije

Evropski parlament,

- ob upoštevanju člena 214(2) PES in člena 127(2) Pogodbe Euratom,

- ob upoštevanju člena 99 svojega Poslovnika,

- ob upoštevanju Sklepa 2004/536/ES [1] Sveta, zbranega na ravni voditeljev držav in vlad, z dne 29. junija 2004 o imenovanju Joséja Manuela Durãa Barrosa za predsednika Komisije,

- ob upoštevanju svojega Sklepa z dne 22. julija 2004 [2] o izvolitvi g. Joséa Manuela Durăa Barrosa za predsednika Komisije,

- ob upoštevanju Sklepa Sveta 2004/642/ES, Euratom [3] z dne 13. septembra 2004 o kandidatih, ki jih namerava imenovati za člane Komisije, sprejetega v medsebojnem soglasju z novoizvoljenim predsednikom Komisije,

- ob upoštevanju Sklepa Sveta 2004/753/ES, Euratom [4] z dne 5. novembra 2004 o kandidatih, ki jih namerava imenovati za člane Komisije, sprejetega v medsebojnem soglasju z novoizvoljenim predsednikom Komisije,

- ob upoštevanju predstavitev kandidatov za člane Komisije, ki so pred pristojnimi parlamentarnimi odbori potekale med 27. septembrom in 11. oktobrom 2004 ter med 15. in 16. novembrom 2004,

- ob upoštevanju posvetovanj med konferenco predsednikov in novoizvoljenim predsednikom Komisije, ki so potekala 21. oktobra 2004 in 5. novembra 2004,

- ob upoštevanju posvetovanj konference predsednikov 16. novembra 2004,

- ob upoštevanju izjav, ki jih je novoizvoljeni predsednik podal na plenarnem zasedanju 26. in 27. oktobra 2004 ter 17. in 18. novembra 2004;

1. izvoli Komisijo za mandat od 22. novembra 2004 do 31. oktobra 2009;

2. naroči svojemu predsedniku, naj ta sklep posreduje Svetu.

[1] UL L 236, 7.7.2004, str. 15.

[2] Zapisnik s tega dne, P6_PV(2004)07-22, točka 8.2.

[3] UL L 294, 17.9.2004, str. 30.

[4] UL L 333, 9.11.2004, str. 12.

--------------------------------------------------
(3)

Čeprav je prosti pretok oseb, blaga in storitev utemeljen v Pogodbi, pomanjkanje informacij o mnogih razlikah v nacionalnih ureditvah na področju davčnega in delovnega prava ovira prosti pretok avdiovizualnih izdelkov in storitev. Observatorij bi lahko nudil pozitivni prispevek z zbiranjem in zagotavljanjem strokovnega znanja in izkušenj ter sistematičnih informacij s področja davčnega in delovnega prava, avtorskega prava in prava varstva potrošnikov.
(6)

Celovita ocena vodi do naslednjih sklepov: Leta 2003 je javnofinančni primanjkljaj v Grčiji dosegel 3,2 % BDP. V smislu Pakta o stabilnosti in rasti do prekoračitve referenčne vrednosti 3 % BDP, ki jo določa Pogodba, v letu 2003 ni prišlo zaradi izrednega dogodka, na katerega grški organi niso mogli vplivati, niti zaradi resnega gospodarskega upada. Nasprotno, do njega je prišlo v kontekstu močne gospodarske rasti, ki je leta 2003 znašala 4,2 %, in pozitivne vrzeli v produkciji, ki je bila približno 1,5 % BDP. Izid javnofinančnega primanjkljaja v letu 2003 je primerljiv s ciljnim primanjkljajem v višini 0,9 % BDP, določenim decembra 2002 v dopolnjenem programu za stabilnost. Po mnenju Komisije, gre občutni zdrs pripisati izrednim dejavnikom (prekoračitvi izdatkov, povezanih s pripravo olimpijskih iger in povračilu za škodo, ki so jo povzročile vremenske ujme), tekoči potrošnji, ki je bila večja od načrtovane (socialni transferji in plače v javnem sektorju) in izpadu dohodkov (DDV, dohodnine in reklasifikacije, v smislu finančne transakcije, plačila Saving Postal Bank vladi).
(3)

Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
(3)

Evropski svet iz Kopenhagna z dne 12. in 13. decembra 2002 je sprejel izjavo, da se ureditev in izvajanje „Berlin plus“ uporablja le za tiste države članice EU, ki so hkrati tudi članice Nata ali pogodbenice„Partnerstva za mir“ in so z Natom sklenile dvostranske varnostne sporazume –
2.

Priloga k Odločbi 2003/526/ES se spremeni: — v delu I točke 1 se črta A, — del II se nadomesti z naslednjim: „Področja Slovaške iz členov 2, 3, 5, 7 in 8: Okrožje uprav za veterino in prehrano (DVFA) Trnava (vključuje okrožja Piešťany, Hlohovec in Trnava); Levice (vključuje okrožje Levice); Nitra (vključuje okrožja Nitra in Zlaté Moravce); Topoľčany (vključuje okrožje Topoľčany); Nové Mesto nad Váhom (vključuje okrožje Nové Mesto nad Váhom); Trenčín (vključuje okrožja Trenčín in Bánovce nad Bebravou); Prievidza (vključuje okrožja Prievidza in Partizánske); Púchov (vključuje okrožja Púchov in Ilava); Žiar nad Hronom (vključuje okrožja Žiar nad Hronom, Žarnovica in Banská Štiavnica); Zvolen (vključuje okrožja Zvolen in Detva); Banská Bystrica (vključuje okrožja Banská Bystrica in Brezno); Lučenec (vključuje okrožja Lučenec in Poltár); Veľký Krtíš.“
SL Uradni list Evropske unije L 311/27

SKLEP SVETA

z dne 24. septembra 2004

o zaključku posvetovanj z Gvinejo Bissau po členu 96 Sporazuma o partnerstvu AKP-ES

(2004/680/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega 23. junija 2000 v Cotonouju („Sporazum o partnerstvu AKP-ES“), (1), in zlasti člena 96 Sporazuma,

ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP-ES (2), in zlasti člena 3 Notranjega sporazuma,

ob upoštevanju predloga Komisije,

ob upoštevanju naslednjega:

(1) Z vojaškim udarom 14. septembra 2003, ki ga je Evropska unija v svoji izjavi z dne 18. septembra 2003 obsodila, so bili prekršeni bistveni elementi iz člena 9 Sporazuma o partnerstvu AKP-ES.

(2) V skladu s členom 96 Sporazuma o partnerstvu AKP-ES so bila 19. januarja 2004 opravljena posvetovanja z državami AKP in Gvinejo Bissau, v okviru katerih so organi oblasti Gvineje Bissau sprejeli posebne zaveze o odpravi težav, ki jih je izpostavila Evropska unija in ki naj bi se jih izvedlo v trimesečnem obdobju intenzivnega dialoga.

(3) Ob koncu tega obdobja je bilo ugotovljeno, da so zgoraj omenjene zaveze privedle do praktičnih ukrepov v zvezi z bistvenimi elementi Sporazuma o partnerstvu AKP-ES; kljub temu nekateri pomembni ukrepi, ki zadevajo predvsem konsolidacijo javnih financ, v praksi še vedno niso bili izvedeni –

SKLENIL:

Člen 1

Posvetovanja z Gvinejo Bissau po členu 96 Sporazuma o partnerstvu AKP-ES se zaključijo.

Člen 2

Ukrepi, ki so opredeljeni v priloženem osnutku pisma, se sprejmejo kot ustrezni ukrepi v smislu člena 96(2)(c) Sporazuma o partnerstvu AKP-ES.

Člen 3

Ta sklep začne veljati na dan objave v Uradnem listu Evropske unije.

Uporablja se do 11. oktobra 2005.

V Bruslju, 24. septembra 2004 Za Svet Predsednik L. J. BRINKHORST

(1) UL L 317, 15.12.2000, str. 3.

(2) UL L 317, 15.12.2000, str. 376.
(4)

Ukrepi, predvideni s to odločbo, so v skladu z mnenjem Stalnega odbora za seme in sadilni material za poljedelstvo, vrtnarstvo in gozdarstvo –
2.

Dodana je naslednja Priloga III: „PRILOGA III DRUŽINE PROIZVODOV Proizvodi za kanalizacijske sisteme v zgradbah Proizvodi za kanalizacijske sisteme izven zgradb Sistemi potrjevanja skladnosti glede na požarne lastnosti Za spodaj naveden(-e) proizvod(-e) in predvideno(-e) uporabo(-e) mora Evropski odbor za standardizacijo CEN/Cenelec opredeliti naslednje sisteme potrjevanja skladnosti glede požarnih lastnosti v ustreznem(-ih) usklajenem(-ih) standardu(-ih): Proizvod(-i) Predvidena(-e) uporaba(-e) Raven(-i) ali razred(-i) (požarne lastnosti) Sistem(-i) potrjevanja skladnosti Nepovratni sistemi: ventil za dostop zraka v prezračevalno cev Za vse oblike uporabe, ob upoštevanju določb uredb o požarnih lastnostih A1 (3), A2 (3), B (3), C (3) 1 Sklopi za črpališča kanalizacije in za dvižne kanalizacijske vode A1 (4), A2 (4), B (4), C (4), D, E 3 Sistemi in elementi za čistilne naprave za kanalizacijo in čistilno opremo na lokaciji – greznice (A1 do E) (5), F 4 Tovarniško izdelani drenažni kanal Vstopni in revizijski jaški Nastopna železa, lestve in oprijemala za vstopne in revizijske jaške Separatorji Pokrovi za vstopne jaške in kanalizacijske rešetke Sistem 1: Glej Prilogo III. 2.(i) k Direktivi 89/106/EGS brez inšpekcijskih preizkusov vzorcev Sistem 3: Glej Prilogo III. 2.(ii) k Direktivi 89/106/EGS, druga možnost Sistem 4: Glej Prilogo III.2.(ii) k Direktivi 89/106/EGS, tretja možnost Specifikacija za sistem mora biti taka, da se lahko izvaja, četudi obnašanja za neko lastnost ni treba opredeliti, ker vsaj ena država članica nima nobene pravne zahteve za to lastnost (glej člen 2.1 Direktive 89/106/EGS in, kjer je ustrezno, klavzulo 1.2.3 razlagalnih dokumentov). V takih primerih se proizvajalcu ne sme naložiti preverjanja te lastnosti, če se ne želi izjaviti o tovrstnem obnašanju proizvoda.“
(1)

Odločbe Komisije 2001/649/ES (2), 2001/650/ES (3), 2001/648/ES (4), 2001/658/ES (5) in 2001/670/ES (6) o dodelitvi pomoči za pridelavo namiznih oliv v Grčiji, Španiji, Franciji, Italiji in na Portugalskem zadevnim državam članicam dovoljujejo dodelitev pomoči za pridelavo namiznih oliv za sezone trženja oljčnih olj 2001/2002 do 2003/2004.
SL Uradni list Evropske unije L 253/22

ODLOČBA KOMISIJE

z dne 23. julija 2004

o spremembi Odločbe 2004/122/ES z dne 6. februarja 2004 o nekaterih varstvenih ukrepih glede aviarne influence v več azijskih državah

(notificirano pod dokumentarno številko K(2004) 2376)

(Besedilo velja za EGP)

(2004/572/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali pri vstopu v Skupnost iz tretjih držav in o spremembi direktiv 89/662/EGS, 90/425/EGS ter 90/675/EGS (1), kakor je bila nazadnje spremenjena z Aktom o pristopu iz leta 2003, in zlasti člena 18(1) in (6) Direktive,

ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), nazadnje spremenjene z uredbo (ES) št. 882/2004 Evropskega parlamenta in Sveta (3) in zlasti člena 22(1), (5) in (6) Direktive,

ob upoštevanju naslednjega:

(1) Z Odločbo 2004/122/ES (4) je Komisija sprejela varstvene ukrepe v zvezi z aviarno influenco v več azijskih državah, in sicer v Kambodži, Indoneziji, Japonski, Laosu, Pakistanu, Ljudski republiki Kitajski, skupaj z ozemljem Hong Konga, Južni Koreji, Tajski in Vietnamu.

(2) V nekaterih od teh držav se še vedno pojavljajo izbruhi aviarne influence.

(3) Zaradi še vedno zaskrbljujoče situacije, je treba podaljšati že sprejete varstvene ukrepe.

(4) Ti ukrepi se bodo ocenili glede na nadaljnji razvoj bolezenskega stanja in morebitnih pregledov na kraju samem s strani služb Komisije.

(5) Ukrepi iz te odločbe so v skladu z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO ODLOČBO:

Člen 1

V členu 7 Odločbe 2004/122/ES se datum „15. avgust 2004“ nadomesti s „15. december 2004“.

Člen 2

Ta odločba je naslovljena na države članice.

V Bruslju, 23. julija 2004 Za komisijo David BYRNE Član Komisije

(1) UL L 268, 24.9.1991, str. 56.

(2) UL L 24, 31.1.1998, str. 9.

(3) UL L 165, 30.4.2004, str. 1.

(4) UL L 36, 7.2.2004, str. 59.